Antarktída (zastarane Antarktis) nie je úradne uznaným štátom, preto nemá žiadnu úradne uznanú vlajku, napriek tomu však pre ňu vzniklo niekoľko vlajkových návrhov.

Vlajky oblastí v Antarktíde
---------------------------

V minulosti sa Antarktídu snažilo kolonizovať Čile, Argentína, Austrália, Nový Zéland, Francúzsko, Spojené kráľovstvo a Nórsko, ale po podpísaní Zmluvy o mierovom a nekomerčnom využití Antarktídy sa stalo toto územie nezávislé a naďalej nekolonizovateľné.

Pre Antarktické územie si niektoré krajiny vytvorili zvlášť vlajky.

### Britské antarktické územie

Vlajka Britského antarktického územia je pomerne jednoduchá - v ľavom hornom rohu sa nachádza vlajka Spojeného kráľovstva a v pravom dolnom rohu sa nachádza erb tohto územia, ktoré znázorňuje leva (britský znak) a tučniaka (antarktický znak).

### Francúzske antarktické územie (Adelina Zem)

Vlajka Francúzskeho antarktického územia (tiež známe ako Adelina Zem), ktoré je súčasťou Francúzskeho južného a antarktického územia, má modré pozadie. V ľavom hornom rohu sa nachádza vlajka Francúzska a v pravom dolnom rohu 5 hviezd s písmenami TAAF (*Terres Australes et Antarctiques Françaises*).

Vlajka bola prijatá 23. februára 2007 a bola uverejnená 15. marca 2007.

### Argentínske antarktické územie (Tierra del Fuego)

Vlajku Argentínskeho antarktického územia (tiež známe ako Tierra del Fuego) tvorí modrá, znázorňujúca nebo, oranžová a biela farba. Uprostred vlajky sa nachádza silueta bieleho albatrosa a súhvezdie Južného kríža. Vlajka bola prijatá v roku 1999 ako výsledok súťaže.

### Čilské antarktické územie (Magallanes y la Antártica Chilena)

Vlajka Čilského antarktického územia (tiež známe ako Magallanes y la Antártica Chilena) tvorí modrá, ktorá znázorňuje oblohu, bielu a žltú farbu, ktorá poukazuje na pohoria. Vo vlajke sa nachádza aj súhvezdie Južného kríža.

### Novozélandské antarktické územie

Vlajka Novozélandského antarktického územia tvorí svetlomodré pozadie, vlajka Spojeného kráľovstva (keďže aj Nový Zéland ju má vo svojej národnej vlajke) a štyri červené hviezdy prevzaté z vlajky Nového Zélandu.

* Vlajka Britského antarktického územiaVlajka Britského antarktického územia
* Vlajka Francúzskeho antarktického územiaVlajka Francúzskeho antarktického územia
* Vlajka Argentínskeho antarktického územiaVlajka Argentínskeho antarktického územia
* Vlajka Čilského antarktického územiaVlajka Čilského antarktického územia
* Vlajka Novozélandského antarktického územiaVlajka Novozélandského antarktického územia

Návrhy vlajky Antarktídy
------------------------

### Graham Bartram

Graham Bartram vytvoril vlajku pre Antarktídu 22. júla 1996. Pomer strán je 2:3.

Podkladom tejto vlajky bola zástava OSN. Pozadie tvorí svetlomodrá farba, ktorá by mala znázorňovať oceány, ktorými je Antarktída obklopená. V strede vlajky je znázornený tvar Antarktídy, ktorý poukazuje na fakt, že je tento kontinent nezávislý. Vlajka bola po prvýkrát použitá v roku 2002. Tento typ zástavy je najznámejší a najpoužívanejší.

### Whitney Smith

Na zasadnutí *North American Vexillological Association (NAVA)* v roku 1978 Whitney Smith predložil námet na diskusiu ohľadne vlajky Antarktídy a následne predstavil svoj návrh.

Vlajka Antarktídy od Whitneyho Smitha tvorí oranžové pozadie. Oranžové, lebo je to dobre viditeľná farba pre stroskotancov, alebo stratených výskumníkov. Na pozadí sa nachádzajú dve biele ruky - znak pomoci a dobrej vôle. Dve ruky držia bielu misku, ktorá znázorňuje polohu Antarktídy, teda južnú pologuľu. Na miske sa nachádza písmeno A (ako Antarktída) bielej farby. Biela predstavuje ľad a sneh.

### Dave Hamilton

Dave Hamilton predstavil svoj návrh na vlajku Antarktídy 19. marca roku 2000.

Zástavu tvorí tmavomodrý, žltý a svetlomodrý prúžok a päť bielych hviezd.

* Tmavomodrá farba predstavuje nočnú oblohu
* Žltá farba znázorňuje polárnu žiaru
* Svetlomodrá farba prezentuje ľad
* Päť bielych hviezd predstavuje súhvezdie Južný kríž.

### Olivier Leroi

Olivier Leroi vytvoril okolo roku 2007 až 2008 vlajku so štyrmi pruhmi - čiernym, bielym, oranžovým a sivým, ktoré znázorňujú farbu pokožky tučniaka, ktorý bol vybraný za symbolické zviera Antarktídy.

* Vlajka Antarktídy od Grahama BartramaVlajka Antarktídy od Grahama Bartrama
* Vlajka Antarktídy od Whitneyho SmithaVlajka Antarktídy od Whitneyho Smitha
* Vlajka Antarktídy od Dave HamiltonaVlajka Antarktídy od Dave Hamiltona
* Vlajka Antarktídy od Olivera LeroihoVlajka Antarktídy od Olivera Leroiho

Referencie
----------

1. ↑   *Antarctic Treaty database* [online]. web.archive.org, 2015-09-23, [cit. 2020-06-06]. Dostupné online.
2. ↑   *British Antarctic Territory* [online]. www.crwflags.com, [cit. 2020-06-06]. Dostupné online.
3. ↑   *PO 494* [online]. web.archive.org, 2010-04-18, [cit. 2020-06-06]. Dostupné online.
4. ↑  CHILENA, GOBIERNO REGIONAL, XII REGIÓN DE MAGALLANES Y. ANTÁRTICA. *RES-42 05-FEB-1997 GOBIERNO REGIONAL, XII REGIÓN DE MAGALLANES Y ANTÁRTICA CHILENA* [online]. Ley Chile - Biblioteca del Congreso Nacional, 1997-02-05, [cit. 2020-06-06]. Dostupné online. (po španielsky; kastílsky)
5. ↑   *Ross Dependency* [online]. web.archive.org, 2018-04-13, [cit. 2020-06-06]. Dostupné online.
6. ↑   *Antarctica — flag proposals* [online]. www.crwflags.com, [cit. 2020-06-06]. Dostupné online.
7. ↑   *OLIVIER LEROI* [online]. [Cit. 2020-06-06]. Dostupné online. (po francúzsky)